เรื่องร้องเรียน: สนามศูนย์เยาวชนคลองเตย ไม่เปิดไฟสปอร์ตไลท์ ในวันหยุดเสาร์อาทิตย์ และ วันหยุดนักขัตฤกษ์ ทำให้ไม่สามารถออกกำลังกายได้ ในวันหยุด ซึ่งเป็นวันที่ควรจะเปิดให้ผู้คนมาออกกำลังกายได้ แต่ไม่เปิดไฟ ทำให้หลังจาก 6โมงเย็นก็ไม่สามารถมองเห็นได้เลย รบกวนตรวจสอบให้ด้วยนะครับ
การดำเนินการของเจ้าหน้าที่: ขอเรียนชี้แจงว่า ศูนย์เยาวชนคลองเตยและศูนย์เยาวชนทั้ง 34 แห่ง ในสังกัดส่วนนันทนาการ สำนักงานนันทนาการและส่งเสริมการเรียนรู้  เปิดให้บริการทุกวัน ดังนี้  วันจันทร์ – วันศุกร์   เปิดเวลา  10.00 – 20.00 น.  วันเสาร์ – อาทิตย์  และวันหยุดนักขัตฤกษ์  เปิดเวลา  10.00 - 18.00 น. (ในส่วนของสนามกีฬากลางแจ้ง เปิดให้บริการตั้งแต่เวลา 05.00 น. เป็นต้นไป) ซึ่งเป็นไปตามระเบียบกรุงเทพมหานครว่าด้วยการดำเนินงานของศูนย์เยาวชนและศูนย์ส่งเสริมกีฬา พ.ศ. 2530 ทั้งนี้ ศูนย์เยาวชนคลองเตยได้รับทราบและขอขอบคุณในข้อเสนอแนะดังกล่าว และจะได้นำเสนอต้นสังกัด เพื่อพิจารณาปรับเวลาให้บริการของศูนย์เยาวชนในอนาคตต่อไป
ความเห็นของผู้แจ้ง: อยากให้ปรับเปลี่ยนเวลาเปิดปิด เนื่องจากมีผู้คนที่ต้องการกำลังกายมากขึัน จึง อยากให้เวลาเปิดปิด เป็นเหมือน สวนสาธารณะ แต่คนเหล่านั้นไม่สะดวกไม่สวนสาธารณะ เนื่องจากไกลบ้านมากเกินไป
พื้นที่: แขวงคลองเตย เขตคลองเตย กรุงเทพมหานคร